ปิ๊ง-นิ้ง

เบลล์ล่า ซิสเตอร์ (อังกฤษ: Bella Sister) เป็นอดีตศิลปินดูโอ้พี่-น้องภายใต้ค่ายกามิกาเซ่ ซึ่งถือเป็นศิลปินรุ่นแรกของค่าย ส่วนใหญ่ผู้คนจะจดจำชื่อวงของพวกเธอในชื่อ "ปิ๊ง-นิ้ง (Nink-Ping)" ประกอบด้วยสมาชิกจำนวนสองคนคือ ปิ๊ง - เปี่ยมรัก หัตถกิจโกศล และ นิ้ง เปี่ยมปีติ หัตถกิจโกศล

**ประวัติ**
นิ้ง - ปิ๊ง อดีตศิลปินดูโอค่ายกามิกาเซ่ในนาม "เบลล์ล่า ซิสเตอร์" ในสังกัดอาร์เอสประกอบด้วยสมาชิกหญิง 2 พี่น้อง นิ้ง เปี่ยมปีติ หัถกิจโกศล และ ปิ๊ง เปี่ยมรัก หัถกิจโกศล ก่อนพวกเธอจะก้าวสู่วงการเพลงนี้ เธอเคยก้าวสู่เวทีโลกมาแล้ว จากการแสดงเป็นตัวเอกในเรื่อง Annie ในละคร "บรอดเวย์" ชนะการประกวดนักร้องยุวชนยอดเยี่ยมแห่งประเทศไทย KPN Junior Award Singing Contest 2000 (นิ้ง) และ KPN Junior Award Thailand National Singing Contest 2002 (ปิ๊ง)   
หลักจากนั้นทั้ง 2 ก็ได้เป็นศิลปินทางค่าย จีเอ็มเอ็ม แกรมมี่ และได้มีผลงานเพลงชุด Play Time 1-2 ร่วมกับ นิโคล เทริโอ  และ ชาช่า-อริต์ตา รามณรงค์ และมีผลงานอัดสปอตผลิตภัณฑ์หลากหลายชนิด เช่น ทเวลพลัสโคโลญจ์ โดเนอาหารเช้า จีนี่ นิทานเด็กหลาย ๆ เรื่องด้วยกัน
ในปี 2550 นิ้ง และ ปิ๊งได้มาเป็น DUO ทางค่าย กามิกาเซ่ ของ ชมพู สุทธิพงษ์ วัฒนจัง และได้เปิดตัวด้วยเพลง "ขัดใจ" และนี่ก็เป็นการเปิดตัวค่ายเพลงวัยรุ่นยักษ์ใหญ่ ในฝั่งลาดพร้าว หลังจากนั้นได้ไม่นานนิ้ง และ ปิ๊งได้ตัดสินใจลาออกจากค่าย กามิกาเซ่ เนื่องจากติดภารกิจต้องไปศึกษาต่อที่ประเทศ สหรัฐอเมริกา ในรัฐนิวยอร์ก หลังจากที่นิ้งและปิ๊งได้ถอนตัวไปทางค่ายก็ได้นำ Duo คู่ใหม่ เนโกะ จัมพ์ มาแทน
โดยทั้งคู่มีผลงานร่วมกับในชื่อเพลง "ฟ้าลืมหรือเปล่า" แต่ไม่ได้ถูกปล่อยออกมา 
ปี 2552 ปิ๊งได้ร้องเพลงผ่านทาง "โซเชียลเน็ตเวิร์ค" เช่น ยูทูบ, Soundcloud, itunes โดยใช้ชื่อว่า "PIAMLOVE (เปี่ยมเลิฟ)" ซึ่งเป็นเพลงที่ร้อง cover ทั้งไทยและต่างประเทศ เช่นเพลงไทย แพ้ใจ, ฝันไปหรือเปล่า, ละลาย, ใจเอย, สายตาคู่นั้น, สักวันหนึ่ง ส่วนเพลงต่างประเทศ We Found Love (Acoustic Cover), Hate That I Love You (Acoustic Cover), Far Away (Acoustic Cover), The Girl Who Can't Be Moved (Acoustic Cover) ฯลฯ และยังได้ออกอัลบั้มเพลงถึง 3 อัลบั้มด้วยกันแต่จำหน่ายหรือดาวน์โหลดที่ iTunes เช่นอัลบั้ม PIAMLOVE (2009) อัลบั้ม This Love/Hiding This Love - Single (2010) อัลบั้ม Jellodays (2011) อัลบั้ม More Than You Know (2012)
ปี 2555 ปิ๊งได้มีวงดนตรีกับนิ้งโดยใช้ชื่อว่า "THE PIAMS (เดอะเปี่ยมส์)" และได้ออก Single เมื่อปี 2556 ชื่อเพลงว่า "Need You Now" สามารถฟังเพลงผ่านทาง "โซเชียลเน็ตเวิร์ค" เช่น ยูทูบ, Soundcloud, itunes และดาวน์โหลดเพลงได้ที่ itunes เท่านั้น

**การศึกษา**
 จบการศึกษาชั้นมัธยมศึกษาจาก รร สถานศึกษานานาชาติ หรือ International School Bangkok (นิ้ง และ ปิ๊ง)- โรงเรียนมาแตร์เดอีวิทยาลัย (นิ้ง และ ปิ๊ง)- จบการศึกษาด้าน Economics และ Psychology จาก New York University (นิ้ง)- จบการศึกษาด้าน Fashion Design จาก Pratt Institute (ปิ๊ง)

**ผลงาน**

**อัลบั้ม / ซิงเกิล พิเศษ**
NINK-PINK ตอนอยู่ค่าย KAMIKAZE ใช้ชื่อวงว่า BELLA SISTER 

**ผลงานทางค่าย GMM แกรมมี่**
 อัลบั้ม PLAY TIME ชุด 1 (ร่วมกับ นิโคล เทริโอ)- อัลบั้ม PLAY TIME ชุด 2 (ร่วมกับ นิโคล เทริโอ)- อัลบั้ม THE 4 WONDERS 1 ตะลุยโลกมหัศจรรย์- อัลบั้ม The 4 Wonders ธรรมชาติมหัศจรรย์

**เพลงประกอบละคร**
 ละคร แสงแห่งศรัทธา เพลง "สะพานดาว" (ช่อง DMC)- ละคร ยิ่งรักเธอ เพลง "สิ่งที่ดีที่สุด" (ช่อง 3)- ละคร คนละวัยหัวใจเดียวกัน เพลง "ดีเท่าไหร่ถึงพอใจ" (ช่อง 3)

**ผลงานพิธีกร**
 รายการ หรรษาชาดก (ช่อง DMC)- รายการ Happy ดี Day (ช่อง DMC)

**มิวสิกวิดีโอ**
 MSN ของ เฟย์ ฟาง แก้ว
*นะครับ นะคร้าบบบ ของ เฟย์ ฟาง แก้ว

**อ้างอิง**
  แฟนเพจ facebook ของ นิ้ง&ปิ๊ง

**แหล่งข้อมูลอื่น**
  Bella Sister date=2013-09-20 
หมวดหมู่:กลุ่มดนตรีป็อปสัญชาติไทย
หมวดหมู่:เกิร์ลกรุปไทย
หมวดหมู่:ศิลปินสังกัดอาร์เอส
หมวดหมู่:วงกลุ่มสองสัญชาติไทย
หมวดหมู่:ศิลปินค่ายกามิกาเซ่
หมวดหมู่:ศิลปินสังกัดจีเอ็มเอ็ม แกรมมี่
หมวดหมู่:กลุ่มดนตรีไทยในยุค 2000
หมวดหมู่:บุคคลจากโรงเรียนมาแตร์เดอีวิทยาลัย